ବୈତରଣୀରେ ଏବେ ବିପଦ ସଙ୍କେତ ଉପରେ ଜଳ ପ୍ରବାହିତ ହେଉଥିବା ବେଳେ ସାଥିବାକୁଡ଼ାରେ ନୂଆ କରି ତିଆରି ହୋଇଥିବା ନଦୀ ବନ୍ଧରେ ୧୫ ଫୁଟର ଫାଟ ସୃଷ୍ଟି ହୋଇଛି। ଏବେ ଏଠାରେ ବାଲି ବସ୍ତା ପକା ଯାଉଥିବା ଦେଖିବାକୁ ମିଳିଛି।
ସାଥିବାକୁଡ଼ା ଗାଁ ନିକଟରେ ମୋଟ ୩ଟି ଫାଟ ଦେଖା ଦେଇଥିବାରୁ ଏହାକୁ ନେଇ ସ୍ଥାନୀୟ ଲୋକେ ଭୟଭୀତ ହୋଇ ପଡ଼ିଛନ୍ତି। ଏହି ନଦୀବନ୍ଧ ଭାଙ୍ଗିଲେ ୩ଟି ପଞ୍ଚାୟର ପ୍ରାୟ ୨୦ଟି ଗାଁ ଲୋକେ ପ୍ରଭାବିତ ହେବେ ବୋଲି ଜଣାପଡ଼ିଛି।
ସୂଚନା ଥାଉ କି, ଗତବର୍ଷ ଏହି ସ୍ଥାନରେ ୧୦୦ ଫୁଟର ଘାଇ ସୃଷ୍ଟି ହୋଇଥିଲା। ତେଣୁ ଏଥର ବନ୍ଧରେ ପୁଣି ଫାଟ ଦେଖା ଦେଇଥିବାରୁ ବନ୍ଧ ନିର୍ମାଣ କାମ ନିମ୍ନ ମାନର ହୋଇଥିବା ସ୍ଥାନୀୟ ଲୋକେ ଅଭିଯୋଗ କରିଛନ୍ତି।
